تمت ارشفة منتديات نبع الفرات
رايد وطن من صدگ ... بس كون الگه الصدگ
حتى انه اريدن وطن
ورايد شعب مو شعب ... ياكل ويشرب فقط
رايد شعب ينتفض لو مر عجاف الزمن
ورايد بعد وشكثر ... احلام من الزغر
كل يوم يطلع شمر وليـهسه متحققن
والمـاأريده نعم ... راح انه اگوله بألم
والصوت هو القلم والورقه اسمع اذاً :
مااريد بابي تدگ .. تحرجني ما عندي
ومااريد عالارصفه الگه الصبح ولدي
ومااريد اعبر جسر والگه مره اتجدي
ومااريد ابن الوطن يحلم لِبس جندي
ومااريد فارس چذب مليت من الچذب
عبرن عليه گبل بس هسه ما عبرن
ولاتبچي ما اقتنع خبره صرت بالدمع
مكسور عدنه ظلع ويگلي لا عثرن
وعندي بعد بس طلب ... عاجل لكل العرب!
اذكر عباره أمس ... ظلت تحز بالنفس
" القاهره تكتب وبيروت تطبع وبغداد تقرء "
ما تكتب القاهره وبيروت ما تطبع لا احنه مو فقره
بغداد تكتب بعد ...
بغداد تطبع بعد ...
وكل الشعب يقره وكل العرب تقره
كل العرب تقره ...
رووعة احسنتي الطرح ام حر
شكرا لتواجدكم العطر احبتي الغالين
جميل شهد الذواقه